
νυμία «Δημοτική Επιχείρηση Ανάπτυξης Δήμου Βι- 
σαλτίας» Ν. Σερρών. 1 

Κατάργηση Ν.Π. «Σχολική Επιτροπή Νηπιαγωγείου, 
Δημοτικού Σχολείου και Γυμνασίου» Κοινότητας Σι- 
τοχωρίου Ν. Σερρών. 2 

Σύσταση Ν.Π. με την επωνυμία «Σχολική Επιτροπή Νη¬ 
πιαγωγείου και Δημοτικού Σχολείου Σιτοχωρίου» 
Δήμου Αχινού Ν. Σερρών. 3 


Σύσταση αμιγούς Δημοτικής Επιχείρησης με την επω¬ 


νυμία «Δημοτική Επιχείρηση Λειτουργικής Υποστή¬ 
ριξης και Ανάπτυξης Δήμου Τραγίλου» Ν. Σερρών. 4 

Σύσταση Ν.Π. με την επωνυμία «Αθλητικός Οργανι¬ 
σμός Δήμου Βισαλτίας» Ν. Σερρών. 5 

Σύσταση Ν.Π. με την επωνυμία «Σχολική Επιτροπή Γ υ¬ 
μνασίου Σιτοχωρίου» Δήμου Αχινού Ν. Σερρών. 6 

χλαδοχωρίου Ν. Σερρών με την επωνυμία «Παιδι¬ 

Σύσταση ιδίου Νομικού Προσώπου στο Δήμο Κ. Μη- 
τρουσίου Ν. Σερρών με την επωνυμία «Παιδικός 

ως». 8 


ΑΠΟΦΑΣΕΙ Σ 

Αριθ. 8708 ( 1 ) 

Σύσταση αμιγούς Δημοτικής Επιχείρησης με την επωνυ¬ 
μία «Δημοτική Επιχείρηση Ανάπτυξης Δήμου Βισαλ¬ 
τίας» Ν. Σερρών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277 έως και 284 τουΠ.Δ/τος 
410/1995. 

2. Τις διατάξεις του Ν. 2503/1997. 


3. Την αριθ. 95/1999 απόφαση του Δ.Σ. Βισαλτίας περί 
συστάσεως Αμιγούς Επιχείρησης με την επωνυμία «ΔΗ¬ 
ΜΟΤΙΚΗ ΕΠΙΧΕΙΡΗΣΗ ΑΝΑΠΤΥΞΗΣ ΔΗΜΟΥ ΒΙΣΑΛΤΙΑΣ. 

4. Την συνημμένη οικονοτεχνική μελέτη, αποφασίζου¬ 
με: 

1. Συστήνουμε στο Δήμο Βισαλτίας του Ν. Σερρών αμι¬ 
γή δημοτική επιχείρηση με την επωνυμία «Δημοτική Επι¬ 
χείρηση Ανάπτυξης Δήμου Βισαλτίας» ως ίδιο Νομικό 
Πρόσωπο Ιδιωτικού Δικαίου που διέπεται από τις διατά¬ 
ξεις των άρθρων 277 έως 284 του Π.Δ/τος 410/1995. 

2. Σκοποί της επιχείρησης είναι: 

2.1. Στρατηγικοί σκοποί: 

• Υποστήριξη και ενίσχυση των αρχών και διαδικασιών 
του αποκεντρωμένου δημοκρατικού προγραμματισμού. 

• Δημιουργία προϋποθέσεων για την ολοκληρωμένη 
τοπική ανάπτυξη. 

• Προώθηση και υποστήριξη των τοπικών και περιφε¬ 
ρειακών αναπτυξιακών πρωτοβουλιών. 

• Ανάδειξη και ενίσχυση του αναπτυξιακού ρόλου του 
κοινωνικού τομέα της περιοχής (Τοπική Αυτοδιοίκηση, 
συνεταιρισμοί, κοινωνικοί φορείς, πρωτοβουλίες πολι¬ 
τών). 

Αυτό θα επιδιωχθεί, χωρίς να ακυρώνεται η ισότιμη συ¬ 
νεργασία δημόσιου τομέα και ιδιωτικών επιχειρησιακών 
παρεμβάσεων, στην προοπτική μιας καθολικής κινητο¬ 
ποίησης του ενεργού ενδογενούς δυναμικού. 

• Ενίσχυση και προώθηση της τοπικής περιφερειακής, 
Ευρωπαϊκής και Διεθνικής αναπτυξιακής συνεργασίας α¬ 
νάμεσα στους φορείς της ανάπτυξης. 

2.2. Τακτικοί σκοποί: 

Ως τακτικοί σκοποί της επιχείρησης θεωρούνται: 

• Η παροχή υπηρεσιών λειτουργικής υποστήριξης 
(γραμματειακής, διοικητικής) σε ΟΤΑ και ΝΠΔΔτων ΟΤΑ. 

• Η παροχή υπηρεσιών επιστημονικής υποστήριξης και 
η σύνταξη οικονομοτεχνικών μελετών πόσης φύσης. 

• Η εκπόνηση και εφαρμογή ολοκληρωμένων αναπτυ¬ 
ξιακών παρεμβάσεων καθώς επίσης και ο συντονισμός 
άλλων φορέων παρέμβασης, κρατικών και μη, μέσω πρω¬ 
τοβουλιών. 

• Η συμμετοχή και διαχείριση αναπτυξιακών προγραμ¬ 
μάτων και πρωτοβουλιών, που συνχρηματοδοτούνται α¬ 
πό την Ευρωπαϊκή Ένωση και άλλους διεθνείς οργανι¬ 
σμούς. Η συνεργασία με τον ιδιωτικό τομέα για κοινή συμ¬ 
μετοχή στα ανωτέρω προγράμματα. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


• Ο προγραμματισμός και η εκτέλεση έργων υποδομής 
που χρηματοδοτούνται από τακτικούς και έκτακτους πό¬ 
ρους κρατικών και μη φορέων. Η σύναψη προγραμματι¬ 
κών συμβάσεων με φορείς Δημόσιου Τομέα, Ο.Τ Α. κ.τ.λ. 

• Η ανάπτυξη τεχνικών υπηρεσιών και η υποβοήθηση 
του Δήμου για την εύρυθμη λειτουργία του, καθώς επίσης 
και εκτέλεση έργων δημοτικού και διαδημοκοινοτικού χα¬ 
ρακτήρα. 

• Η εκπόνηση μελετών, η ανάληψη και υλοποίηση πρω¬ 
τοβουλιών, για την προστ ασία του περιβάλλοντος, την α¬ 
νάπτυξη περιβαλλοντικών προγραμμάτων, κ,λ.π. 

• Η μέριμνα για την συντήρηση υπαρχόντων και κατα¬ 
σκευές νέων χοίρων πρασίνου, αθλοπαιδιών και αναψυ¬ 
χής κ.λ.π. 

• Η παροχή υπηρεσιών αποκομιδής και διάθεσης των α¬ 
πορριμμάτων και ευπρεπισμού κοινόχρηστων υπαίθριων 
χώρων και Δημοτικών κτιρίων. 

• Η εφαρμογή και καλλιέργεια πολιτιστικών δραστη¬ 
ριοτήτων. με την οργάνωση και λειτουργία τμημάτων Ζω¬ 
γραφικής. Κεραμικής, Αγιογραφίας. Ψηφιδωτού, Γλυπτι¬ 
κής, Χορού, Ωδείου. Μουσικής, Δημοτικής Φιλαρμονικής, 
Βιβλιοθήκης, Θεάτρου. Λαογραφίας, Λαογραψικού Μου¬ 
σείου, Κινηματογράφου, Φωτογραφίας, κ.λ.π. μεσω της 
παράδοσης μαθημάτων από ειδικά επιλεγμένο προσωπι¬ 
κό. Η λειτουργία καθενός από τα πιο πάνω ενδεικτικά α- 
ναφερόμενα τμήματα αποφασίζεται κατά περίπτωση από 
το Δ.Σ. της επιχείρησης και οργανώνονται με βάση σχετι¬ 
κό κανονισμό. 

• Η διοργάνωση κάθε είδους αθλητικών εκδηλώσεων, 
η λειτουργία προγραμμάτων μαζικού αθλητισμού, ο συ¬ 
ντονισμός και η στήριξη αθλητικών δραστηριοτήτων οε 
συνεργασία με τους αντίστοιχους τοπικούς φορείς. 

• Η λειτουργία και η διαχείριση καταστηνώσεων. 

• Η λειτουργία και η διαχείριση δημοτικών κοιμητιρίων. 

• Η οργάνωση, λειτουργία και διαχείριση χώρων στάθ¬ 
μευσης. 

• Η οργάνωση, λειτουργία και διαχείριση τουριστικών 
υπηρεσσιών και δραστηριοτήτων καθώς και η δημιουργία 
και διαχείριση νέων δραστηριοτήτων, ιδιαίτερα στον του¬ 
ριστικό τομέα (Δημοτικά αναψυκτήρια κ.λ.π.). 

• Η ανάληψη κάθε σχετικής με τη φύση της Επιχείρη¬ 
σης πρωτοβουλίας και δραστηριότητας, για την πραγμα¬ 
τοποίηση εσόδων και την περαιτέρω διεύρυνση της κοι¬ 
νωνικής, πολιτιστικής και αναπτυξιακής αποστολής της, 
αλλά και για την οικονομική αξιοποίηση των έργων και υ¬ 
πηρεσιών της 

• Η ανάληψη κατασκευαστικών δραστηριοτήτων όπως: 

Η κατασκευή και συντήρηση έργων υποδομής. 

Η ανάληψη, η εκτελεση και η διαχείρηση έργου οικισπ- 
κής ανάπλασης και ανάπτυξης. 

Η ανάληψη εργολαβιών για την κατασκευή κατοικιών 
στα πλαίσια ενός κοινωνικού στεγαστικού προγράμμα¬ 
τος 

Η κατασκευή τεχνικών έργων κάθε είδους, που ανατίθε¬ 
νται από πρόσωποατου Δημόσιου ή Ιδιωτικού τομέα. 

• Η ανάπλαση, αξιοποίηση και εκμετάλλευση γραφείου 
εκκενώσεων λυμάτων. 

• Η άρδευση της υψηλής Κ5 και η συγκέντρωση των όμ¬ 
βριων υδατων σε λιμνοδεξαμενές. 

• Η μελέτη και η εκτέλεση έργων αποχέτευσης και βιο¬ 
λογικού καθαρισμού. 


• Η ρυμοτόμηση του Δήμου Βισαλτίας και των Δημοτι¬ 
κών Διαμερισμάτων του. 

• Η λειτουργία διαφημιστικού γραφείου με αρμοδιότη¬ 
τες: 

Την έκδοση εφημερίδας. 

Την έκδοση κάθε είδους διαφημηστικών φυλλαδίων. 
Την τουριστική και πολιτιστική προβολή του Δήμου ΒΙ- 
σαλτίας. 

• Η Κοινωνική Ανάπτυξη, Κοινωνική Πρόνοια και Μέρι¬ 
μνα. 

• Η δημιουργία της απαραίτητης υποδομής για παροχή 
συμβουλευτικών υπηρεσιών σε θέματα διοικητικά, ανα¬ 
πτυξιακά, νομικά, οικονομικά, τεχνικά και υψηλής τεχνο¬ 
λογίας για την υποστήριξη και ανάπτυξη των δραστηριο¬ 
τήτων Δήμου, για τη διαχείριση και εκμετάλλευση πολιτι¬ 
στικών κέντρων, βιβλιοθηκών χώρων αναψυχής, 
βρεφονηπιακών - παιδικών σταθμών, κέντρων δημιουργι¬ 
κής απασχόλησης νέων, κέντρων ηλικιωμένων (Κ.Α.Π.Η.), 
κέντρων αρωγής υγείας, κοινωνικής μέριμνας κ.τ.λ. 

• Η οργάνωση των μετακινήσεων και μεταφορά των μα¬ 
θητών στις διάφορες δραστηριότητες τους. 

• Ανάληψη επιχειρηματικών δραστηριοτήτων όπως: 

Η εμπορία ειδών και παροχή υπηρεσιών υψηλής τεχνο¬ 
λόγος. 

Η εμπορία και εκμετάλλευση οργανωμένων εμπορικών 
δραστηριοτήτων για την εξυπηρέτηση των κατοίκων και 
των επισκεπτών όπως: δημοτικές αγορές, λαϊκές αγορές, 
καταστήματα, εστιατόρια, αναψυκτήρια, δυρθΓ ΜατΚβΙε 

κ.λ.π. 

Η προώθηση των τοπικών προϊόντων και υπηρεσιών και 
η ανάπτυξη παραγωγικών τομέων της οικονομίας. 

Η μηχανογράφηση και οι υπηρεσίες υψηλής τεχνολο¬ 
γίας. 

3. Η Επιχείρηση διοικείται από επταμελές Διοικητικό 
Συμβούλιοτου οποίου τα μέλη μαζί μετους αναπληρωτές 
των ορίζονται από το Δημοτικό Συμβούλιο και είναι τα ε¬ 
ξής: 

α) Τρεις (3) Δημοτικοί Σύμβουλοι, εκ των οποίων ο ένας 
προέρχεται από την μειοψηφία. 

β) Ενας (1) εκπρόσωπος κοινωνικού ή πολιτιστικού φο¬ 
ρέα της περιοχής. 

γ) Ένας (1) δημότης ή κάτοικος του Δήμου με πείρα ή 
γνώσεις σχετικές με το αντικείμενο της επιχείρησης. 

Στα μέλη του Διοικητικού Συμβουλίου προστίθεται και 
ένας από τους εκπροσώπους των εργαζομένων (χωρίς 
αλλαγή της συστατικής πράξης όταν η επιχείρηση απα¬ 
σχολεί περισσότερους από 20 εργαζομένους). Στην περί¬ 
πτωση αυτή προστίθεται ένας ακόμη δημότης. 

Η θητεία του Διοικητικού Συμβουλίου είναι τετραετής 
κα; ακολουθεί τη θητεία του Δημοτικού Συμβουλίου. 

4. Η διάρκεια της επιχείρησης είναι 20 χρόνια από τη δη¬ 
μοσίευση της απόφασης αυτής στην Εφημερίδα της Κυ- 
βερνήσεως, η οποία μπορεί να παραταθεί με απόφαση 
του Δημοτικού Συμβουλίου που θα ληφθεί πριν από τη λή¬ 
ξη διάρκειας της επιχείρησης. 

5. Έδρα της Επιχείρησης είναι η έδρα του Δήμου Βι¬ 
σαλτίας, Ν. Σερρών το Δημοτικό Διαμέρισμα Δημητριτσί- 
ου. 

6. Κεφάλαιο της Επιχείρησης είναι το ποσό των 
5.000.000 δρχ. που θα διατεθεί από το Δήμου Βισαλτίας. 

7. Πόροι της Επιχείρησης είναι τα έσοδα από τη λει¬ 
τουργία της, συνδρομές, χρηματοδοτήσεις προγραμμά¬ 
των και κοινοτικών πρωτοβουλιών της Ευρωπαϊκής Ένω¬ 
σης, χρηματοδοτήσεις εθνικών φορέων έσοδα από χορη¬ 
γούς, δάνεια, κληρονομικές, κληροδοσίες και δωρεές. 

8. Η επιχείρηση διαλύσεται: α) με απόφαση του Δημοτι¬ 
κού Συμβουλίου με απόλυτη πλειοψηφία των μελών του, 
β) όταν λήγει χωρίς να παραταθεί η διάρκεια της και γ) σε 
περίπτωση πτώχευσης της. 

Τη διάλυση της επιχείρησης ακολουθεί εκκαθάριση που 
γίνεται από εκκαθαριστές που ορίζονται από το Δημοτικό 
Συμβούλιο. Στην εκκαθάριση διεκπεραιώνονται οι εκκρε¬ 
μείς υποθέσεις, εισπράττονται οι απαιτήσεις, ρευστοποι- 
είται η περιουσία και πληρώνονται τα χρέη της επιχείρη¬ 
σης, το υπόλοιπο περιέρχεται στο Δήμο Βισαλτίας. 

9. Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και εποπτεία της επιχείρησης διέπονται από τις σχε¬ 
τικές με τις δημοτικές και κοινοτικές επιχειρήσεις διατά¬ 
ξεις του Δημοτικού και Κοινοτικού Κώδικα. 

10. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Βι¬ 
σαλτίας για το τρέχον έτος ύψους 5.000.000 δρχ. Για την 
αντιμετώπιση της εν λόγω δαπάνης θα εγγράφει ισόποση 
πίστωση στον προϋπολογισμό του Δήμου Βισαλτίας με α¬ 
ναμόρφωση. 

11. Η παρούσα απόφαση να δημοσιευθεί στην Εφημε¬ 
ρίδα της Κυβερνήσεως. 

Σέρρες, 26 Αυγούστου 1999 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

-♦- 

Αριθ. 10056 (2) 

Κατάργηση Ν.Π. «Σχολική Επιτροπή Νηπιαγωγείου, Δη¬ 
μοτικού Σχολείου και Γυμνασίου» Κοινότητας Σιτοχω- 
ρίου Ν. Σερρών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ/τος 410/95. 

2. Τις διατάξεις του άρθρου 5 του Ν. 1894/1990. 

3. Την αριθ. ΕΣ/15344/23.7.1990 (ΦΕΚ 550/τ.Β/ 
3.8.1990) απόφαση του Νομάρχη Σερρών περί συστάσε- 
ως στην Κοινότητα Σιτοχωρίου Ιδιου Νομικού Προσώπου 
με την επωνυμία «Σχολική Επιτροπή Νηπιαγωγείου, Δη¬ 
μοτικού Σχολείου και Γυμνασίου» όπως τροποποιήθηκε 
με την αριθ. ΕΣ/21364/9.9.1991/ΦΕΚ 798/τ. Β /30.9.1991) 
όμοια. 

4. Την αριθ. 51/1999 απόφαση του Δ.Σ. Αχινού περί κα- 
ταργήσεως του ανωτέρω νομικού προσώπου. 

5. Το γεγονός ότι με τις αριθ. 52/1999 και 53/1999 απο- 
φάσεως του Δ.Σ. Αχινού προτάθηκε η σύσταση νέων νο¬ 
μικών προσώπων με την επωνυμία «Σχολική Επιτροπή Νη¬ 
πιαγωγείου και Δημοτικού Σχολείου Σιτοχωρίου» και 
«Σχολική Επιτροπή Γ υμνασίου Σιτοχωρίου». 

Επειδή από τη λειτουργία της Σχολικής Επιτροπής ως ε¬ 
νιαίας διαπιστώθηκαν προβλήματα δυσλειτουργίας με α¬ 
ποτέλεσμα να μην ανταποκρίνεται στο έργο της, αποφα¬ 
σίζουμε: 


1. Καταργούμε το νομικό πρόσωπο «Σχολική Επιτροπή 
Νηπιαγωγείου, Δημοτικού Σχολείου και Γ υμνασίου κοινό¬ 
τητας Σιτοχωρίου». 

Από τις διατάξεις της απόφασης αυτής δεν προκαλείται 
δαπανη σε βάρος του προϋπολογισμού του Δήμου Αχι¬ 
νού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 26 Αυγούστου 1999 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

- «- 

Αριθ. 10061 ( 3 ) 

Σύσταση Ν.Π. με την επωνυμία «Σχολική Επιτροπή Νη¬ 
πιαγωγείου και Δημοτικού Σχολείου Σιτοχωρίου» Δή¬ 
μου Αχινού Ν. Σερρών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ/τος 410,95. 

2. Τις διατάξεις του άρθρου 5 του Ν. 1894/1990. 

3. Την αριθ. 53/1999 απόφαση του Δ.Σ. Αχινού περί συ- 
σιάσεως στο Δημοτικό Διαμέρισμα Σιτοχωρίου Ιδιου Νο¬ 
μικού Προσώπου με την επωνυμία «Σχολική Επιτροπή Νη¬ 
πιαγωγείου και Δημοτικού Σχολείου Σιτοχωρίου, αποφα¬ 
σίζουμε: 

1. Συστήνουμε στο Δημοτικό Διαμέρισμα Σιτοχωρίου 
του Δήμου Αχινού Νομού Σερρών ίδιο Νομικό Πρόσωπο 
Δημοσίου Δικαίου με την επωνυμία «Σχολική Επιτροπή 
Νηπιαγωγείου και Δημοτικού Σχολείου Σιτοχο,'ρίου». 

2. Σκοπός του Νομικού Προσώπου είναι: 

α) Η διαχείρηση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λ.π. 

β. Η εκτέλεση μικρών έργων για επισκευή και συντήρη¬ 
ση των διδακτηρίων. 

γ.- Η αποκατάσταση φθορών και ζημιών των επίπλων, ε¬ 
ξοπλισμός και γενικά διδακτηριακών εγκαταστάσεων. 

δ. Η φροντίδα για την εξεύρεση άλλων πόρων και ο ε¬ 
φοδιασμός των Σχολικών Μονάδων με έπιπλα και σκεύη, 
με βιβλία για τη σχολική βιβλιοθήκη και γενικά με όλο τα 
μέσα που είναι απαραίτητα για την λειτουργία τους και γε¬ 
νικότερα η λήψη όλων των μέτρων που κρίνονται ανα¬ 
γκαία γιατη στήριξη της διοικητικής λειτουργίας των σχο¬ 
λικών μονάδων, 

3. Το νομικό πρόσωπο διοικείται από διοικητικό συμ¬ 
βούλιο η σύνθεση του οποίου θα καθορισθεί με απόφα¬ 
ση του Δημοτικού Συμβουλίου Αχινούκατά τις διατάξεις 
των άρθρων 203 του Π.Δ/τος 410/1995 και 5 Ν. 
1894/1990. 

Το Διοικητικό Συμβούλιο εκλέγει από τα μέλη του τον α¬ 
ντιπρόεδρο του. 

Η θητεία των μελών του Διοικητικού Συμβουλίου ακο¬ 
λουθεί τη Δημοτική Περίοδο 

Η θητεία των μελώω του πρώτου Δ.Σ. λήγει με την λήξη 
της, παρούσης δημοτικής Περιόδου, την 31.12.2002. 

4. Πόροι του νομικού προσώπου είναι: 

• Ετήσια επιχορήγηση του Δήμου 

• Ετήσια επιχορήγηση του Κράτους 

• Κάθε είδους εισφορές, δωρεές, κληρονομιές, κλήρο- 
δοσίες 

• Εισπράξεις από το αντίτιμο των παρεχομένων πραγ¬ 
μάτων ή υπηρεσιών 

• Πρόσοδοι από την περιουσία του 

5. Το νομικό πρόσωπο εκπροσωπείται στα δικαστήρια 
και σε κάθε άλλη αρχή από τον πρόεδρο του Δ.Σ. και όταν 
απουσιάζει ή κωλύεται από τον αντιπρόεδρο. 

6. Από τις διατάξεις της απόφασης αυτής προκαλείται 
δαπάνη σε βάρος του προϋυπολογισμού του Δήμου Αχι¬ 
νού για το έτος 1999 και για κάθε ένα απά τα επόμενα οι¬ 
κονομικά έτη το ύψος της οποία δεν μπορεί να προσδιο- 
ρισθεί. Για την αντιμετώπιση της εν λόγω δαπάνης θα εγ- 
γράφεται στον προϋπολογισμό του Δήμου ισόποση 
πίστωση με την ετήσια επιχορήγηση του Κράτους για την 
κάλυψη των λειτουργικών αναγκών των σχολείων. 

Η απόφαση αυτή να δημοσιευθείστην Εφημερίδα της 
Κυβερνήσεως. 

Σέρρες, 26 Αυγούστου 1999 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

-♦- 

Αριθ. 9984 (4) 

Σύσταση αμιγούς Δημοτικής Επιχείρησης με την επωνυ¬ 
μία «Δημοτική Επιχείρηση Λειτουργικής Υποστήριξης 
και Ανάπτυξης Δήμου Τραγίλου» Ν. Σερρών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277 έως και 284 του 
Π.Δ/τος 410/1995. 

2. Τις διατάξεις του Ν 2503/1997. 

3. Την αριθ. 125/1999 απόφαση του Δ.Σ. Τραγίλου περί 
συστάσεως αμιγούς επιχείρησης με την επωνυμία «Δη¬ 
μοτική Επιχείρηση Λειτουργικής Υποστήριξης και Ανά¬ 
πτυξης Δήμου Τραγίλου» . 

4. Την συνημμένη οικονομοτεχνική μελέτη, αποφασί¬ 
ζουμε: 

Α. Εγκρίνουμε τη σύσταση αμιγούς δημοτικής επιχείρη¬ 
σης στον Δήμο Τραγίλου Ν. Σερρών με την επωνυμία «Δη¬ 
μοτική Επιχείρηση Λειτουργικής Υποστήριξης και Ανά¬ 
πτυξης Δήμου Τραγίλου» ως ίδιο Νομικό Πρόσωπο Ιδιω¬ 
τικού Δικαίου, το οποίο θα διέπεται από τις διατάξεις των 
άρθρων 277 έως και 284του Π.Δ. 410/95. 

Β. Σκοποί της επιχείρησης είναι: 

1. Η σύνταξη, προώθηση και υλοποίηση ολοκληρωμέ¬ 
νου αναπτυξιακού προγράμματος του Δήμου. 

2. Η κατάρτιση και υλοποίηση αναπτυξιακών προγραμ¬ 
μάτων για τον Δήμο Τραγίλου και την ευρύτερη περιοχή 
της Βισαλτίας, αξιοποιώντας τις δυνατότητες που παρέ¬ 
χουν τα διορθωτικά ταμεία είτε μέσω των εθνικών φορέ¬ 
ων είτε από την Ευρωπαϊκή Ένωση. 

3. Η συμμετοχή και κατάρτιση διαπεριφερειακών προ¬ 
γραμμάτων ανταλλαγής εμπειριών και δημιουργίας δι¬ 
κτύων με οινονομικούς στόχους, σε συνεργασία με γεω¬ 
γραφικές ενότητες του αυτού μεγέθους και δομής από 
άλλες χώρες της Κοινότητας. 


4. Εκπόνηση και υλοποίηση προγραμμάτων που έχουν 
με την αναπροσαρμογή και αναδιάρθρωση καλλιεργειών. 

5. Εκτέλεση διαφόρων έργων που αφορούν την παρα¬ 
γωγή και εκμετάλλευση ενέργειας από την βιομάζα, γεω¬ 
θερμία ή άλλες μορφές ενέργειας. 

6. Η υποβοήθηση και στήριξη φορέων, οργανισμών επι¬ 
χειρήσεων, και μεμονωμένων πολιτών της περιοχής στην 
προοπτική προσαρμογής τους στο περιβάλλον της Ενο¬ 
ποιημένης Ευρωπαϊκής Αγοράς. 

7. Η υλοποίηση προγραμμάτων Αγροτουριομού. 

8. Η οργάνωση, λειτουργία και διαχείριση τουριστικών 
υπηρεσιών και δραστηριοτήτων του Δήμου Τραγίλου κα¬ 
θώς και η δημιουργία και διαχείριση νέων δραστηριοτή¬ 
των, ιδιαίτερα στον τουριστικό τομέα 9 Δημοτικά Αναψυ- 
κτήρια, καταλύματα, κέντρα ιστορίας και πολιτισμού 
κ.λ.π.) για: 

α) την παροχή υψηλού επιπέδου υπηρεσιών στους επι¬ 
σκέπτες, 

β) την αξιοποίηση και προβολή των πόρων της περιο¬ 

χής. 

γ) την προσπόριση εσόδων για την χρηματοδότηση έρ¬ 
γων κοινωνικής και πολιτιστικής υποδομής κ.λ,π. 

9. Η ανάπτυξη προγραμμάτων «κοινωνικής υποστήρι¬ 
ξης» για τις ομάδες εκείνες του πληθυσμού που βρίσκο¬ 
νται σε μειονεκτική θέση. 

10. Η ανάληψη και υλοποίηση τοπικών, νομαρχιακών, 
περιφερειακών, εθνικών και κοινοτικών προγραμμάτων ε¬ 
πιμορφωτικού, πολιτιστικού, κοινωνικού, αναπτυξιακού 
ερευνητικού, κ.α. χαρακτήρα 

11. Η έκδοση βιβλίων με αντικείμενο την περιοχή του 
Δήμου Τραγίλου και ευρύτερα, ή με ενδιαφέρον για την 
Τοπική Αυτοδιοίκηση και ανάπτυξη, η παραγωγή εντύπων 
και ηλεκτρονικών (μαγνητικών κ.λ,π.) μέσω προβολής των 
τοπικών θεμάτων της Τοπικής Αυτοδιοίκησης, ή έκδοση ε¬ 
νημερωτικού εντύπου (εφημερίδας) του Δήμου Τραγίλου 
κλπ. 

12. Η με αμοιβή ανάλυψη ή εκπόνηση μελετών οικονο¬ 
μοτεχνικών, αναπτυξιακών, κ.λ.π. για φορείς της Τοπικής 
Αυτοδιοίκησης, καθώς και η διοργάνωση κάθε είδους εκ¬ 
δήλωσης ή η ανάληψη κάθε είδους πρωτοβουλίας και 
δραστηριότητας που εμπίπτει στους σκοπούς της ειτιχεί- 
ρησης. 

13. Η παροχή υπηρεσιών καθαριότητας και αποκομιδής 
απορριμμάτων και καθαριότητας και ευπρεπισμού κοινό¬ 
χρηστων υπαίθριων χώρων. 

14. Η εκτέλεση διαφόρων έργων που αφορούν στην 
βελτίωση της ύδρευσης, άρδευσης, αποχέτευσης κ.λ π. 
του Δήμου Τραγίλου. 

15. Η κατασκευή έργων υποδομής και η εκπόνηση αντί¬ 
στοιχων τεχνικών μελετών. 

16. Η εκμετάλλευση μηχανημάτων, για εξυπηρέτηση 
των δημοτών, κύρια αγροτών,όπως ισοπεδωτήρες, προ- 
ωθητήρες γαιών, αυτοκίνητα, σκαπτικά κ.λ.π. 

17. Η ανάπτυξη προγραμμάτων «κοινωνικής υποστήρι¬ 
ξης» για τις ομάδες εκείνες του πληθυσμού που βρίσκο¬ 
νται σε μειονεκτική θέση. 

18. Η συμμετοχή σε κοινοτικές πρωτοβουλίες και ευρω¬ 
παϊκά προγράμματα που έχουν κοινωνικό ή πολιτιστικό 
χαρακτήρα. 

19. Η ίδρυση και λειτουργία κέντρου κοινωνικής πρό¬ 
νοιας και παροχής υπηρεσιών πρωτοβάθμιας φροντίδας 
υγείας. 

20. Η ίδρυση και λειτουργία βρεφονιακών, παιδικών 
σταθμών και κέντρων δημιουργικής απασχόλησης παι¬ 
διών. 

21. Η ίδρυση και λειτουργία κέντρου πληροφόρησης νέ¬ 
ων. 

22. Η εφαρμογή και καλλιέργεια πολιτιστικών δραστη¬ 
ριοτήτων, με την οργάνωση και λειτουργία αντίστοιχων 
τμημάτων. Επίσης η θεσμοθέτηση και υλοποίηση ετήσιου 
φεστιβάλ με την επωνυμία «ΦΕΣΤΙΒΑΛ ΤΡΑΓΙΛΟΥ». 

23. Η διοργάνωση κάθε είδους πολιτιστικών εκδηλώσε¬ 
ων, ο συντονισμός και η στήριξη πολιτιστικών δραστηριο¬ 
τήτων σε συνεργασία με τους αντίστοιχους φορείς. 

24. Η εφαρμογή και καλλιέργεια αθλητικών δραστηριο¬ 
τήτων, με την οργάνωση και λειτουργία αντίστοιχων τμη¬ 
μάτων. 

25. Η οργάνωση κάθε είδους αθλητικών εκδηλώσεων, ο 
συντονισμός και η στήριξή αθλητικών δραστηριοτήτων 
σε συνεργασία με τους αντίστοιχους τοπικούς φορείς. 

26. Η υλοποίηση προγραμμάτων προβολής της ευρύτε¬ 
ρης περιοχής. 

27. Η ανάληψη κάθε σχετικής με την φύση της επιχεί¬ 
ρησης, πρωτοβουλίας και δραστηριότητας, για την πραγ¬ 
ματοποίηση εσόδων και την περατέρω διερεύνηση της 
κοινωνικής, πολιτιστικής και αναπτυξιακής αποστολής 
της αλλά και για την οικονομική αξιοποίηση των έργων και 
υπηρεσιών της. 

Γ. Η Επιχείρηση διοικείται από Διοικητικό Συμβούλιο 
που αποτελείται από έντεκα μέλη τα οποία μαζί με τους α¬ 
ναπληρωτές τους ορίζονται από το Δημοτικό Συμβούλιο 
και αποτελείται από τους παρακάτω: 

• Έξι αιρετούς εκπροσώπους του Δήμου, έκτων οποί¬ 
ων οποίων ο ένας προέρχεται από την μειοψηφία. 

• Δύο εκπροσώπους τοπικών φορέων ( Εμπορικού 
Συλλόγου και Αγροτικών Συνεταιρισμών). 

• Τρεις δημότες κάτοικους του Δήμου με πείρα και γνώ¬ 
σεις στα αντικείμενα της επιχείρησης. 

Στα μέλη του Διοικητικού Συμβουλίου προστίθεται και 
εκπρόσωπος των εργαζομένων στή θέση ενός αιρετού 
(χωρίς αλλαγή της συστατικής πράξης),όταν η επιχείρη¬ 
ση απασχολεί περισσότερους από είκοσι εργαζομένους 
Στην περίπτωση αυτή μειώνεται ο αριθμός των αιρετών, 
κατά έναν. 

Η θητεία των μελών του Διοικητικού Συμβουλίου ακο¬ 
λουθεί τη δημοτική περίοδο. 

Δ. Η διάρκεια της επιχείρησης είναι είκοσι χρόνια από τη 
δημοσίευση της απόφασης αυτής στην Εφημερίδα της 
Κυβερνήσεως. 

Ε. Έδρα της Επιχείρησης είναι η έδρα του Δήμου Τρα- 
γίλου. 

ΣΤ.Το κεφάλαιο που εκχωρείται στην επιχείρηση είναι 
5.000.000 δρχ. 

Ζ. Πόροι της επιχείρησης είναι τα έσοδα από την άσκη- 
ση της δραστηριότητας της, οι πρόσοδοι από την περιου¬ 
σία της, οι εθνικές ή κοινοτικές επιχορηγήσεις ή επιδοτή¬ 
σεις, οι δωρεές, τα κληροδοτήματα, τα κέρδη από τη συμ¬ 
μετοχή της σε άλλους φορείς και κάθε άλλη νόμιμη 
πρόσοδο. 

Η. Η επιχείρηση διαλύεται :α) με απόφαση του Δημοτι¬ 
κού Συμβουλίου με απόλυτη πλειοψηφία των μελών του, 
β) όταν λήγει χωρίς να παραταθεί η διάρκεια της και γ) σε 
περίπτωση πτώχευσης. 


Τη διάλυση της επιχείρησης ακολουθεί εκκαθάριση. Ε¬ 
κτός από την περίπτωση της πτώχευσης, η εκκαθάριση γί¬ 
νεται από εκκαθαριστές που ορίζονται από το Δημοτικό 
Συμβούλιο. Στην εκκαθάριση διεκπεραιώνονται οι εκκρε¬ 
μείς υποθέσεις, εισπράττονται οι απαιτήσεις ρευστοποι- 
είται η περιουσία και πληρώνονται τα χρέη της επιχείρη¬ 
σης. Το υπόλοιπο περιέρχεται στο Δήμο Τραγίλου. 

Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση, και η εποπτεία της επιχείρησης διέπονται από τις 
σχετικές με τις δημοτικές και κοινοτικές επιχειρήσεις δια¬ 
τάξεις του Δημοτικού και Κοινοτικού Κώδικα. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Τραγί¬ 
λου για το τρέχον έτος, ύψους 5.000.000 δρχ. Για την α¬ 
ντιμετώπιση της εν λόγω δαπάνης θα εγγράφει ισόποση 
πίστωση στον προύπολογισμό του Δήμου Τραγίλου με α¬ 
ναμόρφωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 26 Αυγούστου 1999 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

- ♦ - 

Αριθ. 10941 

Σύσταση Ν.Π. με την επωνυμία «Αθλητικός Οργανισμός 
Δήμου Βισαλτίας» Ν. Σερρών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 
Έχοντας υπόψη: 

1. Τις διατάξεις του άρθρου 203 του Π.Δ/τος 410/1995. 

2. Την αριθ. 111/1999 απόφαση του Δ.Σ. Βισαλτίας περί 
συστάσεως ίδιου νομικού προσώπου με την επωνυμία «Α¬ 
θλητικός Οργανισμός Δήμου Βισαλτίας», αποφασίζουμε· 

1. ΕΠΩΝΥΜΙΑ-ΕΔΡΑ 

α) Συνιστούμε στο Δήμο Βισαλτίας του Ν. Σερρών ίδιο 
Νομικό Πρόσωπο Δημοσίου Δικαίου με την επωνυμία «Α¬ 
θλητικός Οργανισμός Δήμου Βισαλτίας». 

β) Η έδρα θα βρίσκεται στο Δημιτρίτσι και στο Δημοτικό 
Κατάστημα. 

2. ΣΚΟΠΟΣ-ΜΕΣΑ 

Στους σκοπούς του συνιστάμενου Ν.Π. αναφέρονται 
ενδεικτικά και όχι περιοριστικά : 

• Η οργάνωση αθλητικών εκδηλώσεων συναντήσεων 
σεμιναρίων ομιλιών συζητήσεων προβολών κ.λ,π. και κά¬ 
θε άλλη ενέργεια που σχετίζεται με την ανάπτυξη του α¬ 
θλητικού κινήματος στην περιοχή του Δήμου Βισαλτίας. 

• Η στήριξη των αθλητικών συλλόγων του Δήμου Βι¬ 
σαλτίας. 

• Η δημιουργία νέων αθλητικών τμημάτων. 

• Η βελτίωση των υπαρχουσών αθλητικών υποδομών. 

• Η διαχείριση και διοίκηση των γηπέδων και των αθλη¬ 
τικών εγκαταστάσεων του Δήμου καθώς και η συντήρηση 
αυτών. 

• Η δημιουργία και λειτουργία νέων αθλητικών κέντρων 
και γυμναστηρίων χώρων αθλοπαιδιών και γυμναστικής 
ώστε να καλύπτονται πλήρως οι ανάγκες των δημοτών για 
άθληση. 

• Η ανάπτυξη του μαζικού αθλητισμού στο Δήμο Βι¬ 
σαλτίας και η εφαρμογή σχετικών προγραμμάτων. 

ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ (ΤΕΥΧΟΣ ΔΕΥΤΕΡΟ) 


• Η καλλιέργεια των σωματικών και πνευματικών ικανο- 
τήτιι) ν των αθλουμένων. 

• Η καλλιέργεια φίλαθλου συναγωνιστικού πνεύματος 
μακριά από φανατισμούς ανταγωνιστικούς και κερδοσκο¬ 
πικούς στόχους. 

• Η συνεργασία με όλους τους φορείς για την αξιοποί¬ 
ηση κάθε δυνατότητας με σκοπό την προώθηση των πα¬ 
ραπάνω στόχων. 

Για την βελτίωση των σκοπών του το Ν.Π. αναλαμβάνει 
κάθε δυνατή δραστηριότητα και συνεργάζεται με Δημό¬ 
σιες, Δημοτικές Αθλητικές Αρχές, με Πολιτιστικούς φο¬ 
ρείς, με συνδικαλιστικές,συνεταιριστικές, επαγγελματι¬ 
κές οργανώσεις, με συλλόγους γονέων και κηδεμόνων, 
με γυμναστές, δασκάλους, καθηγητές, παιδαγωγούς, 
προπονητές, με τα ΤΕΦΑΑ και με κάθε σχετικό με το αντι¬ 
κείμενο του φορέα. 

3. ΠΟΡΟΙ 

Πόροι του ΑΘΛΗΤΙΚΟΥ ΟΡΓΑΝΙΣΜΟΥ ΔΗΜΟΥ ΒΙΣΑΛ- 
ΤΙΑΣ είναι: 

α) Η ετήσια επιχορήγηση του Δήμου Βισαλτίας που α¬ 
νέρχεται σε ποσό 2.000.000 δρχ. 

β) Κάθε είδους εισφορές,δωρεές, κληρονομιές, κληρο¬ 
δοσίες. 

γ) Εισπράξεις από αντίτιμο Των πραγμάτων ή υπηρε¬ 
σιών που παρέχει. 

δ) Πρόσοδοι από την δική του υπηρεσία, 
ε) Επιχορηγήσεις του Δημοσίου. 

4. ΔΙΟΙΚΗΣΗ Ν.Π.-ΘΗΤΕΙΑ 

1. Το Νομικό πρόσωπο διοικείται από ειτταμέλές (7) Δι¬ 
οικητικό Συμβούλιο, το οποίο μαζί με τους αναπληρωτές 
του ορίζεται από το Δημοτικό Συμβούλιο. Πρόεδρός του 
Δ.Σ. είναι ο Δήμαρχος ή άλλο μέλος αιρετό ή μη που ορί¬ 
ζεται από αυτόν. 

Τα άλλα μέλη είναι: 

α. Τρεις (3) Δημοτικοί Σύμβουλοι εκ των οποίων ένας υ¬ 
ποχρεωτικά θα προέρχεται από Την μειοψηφία. 

β. Τρείς (3) δημότες του Δήμου Βισαλτίας με κοινωνική 
δράση, συμμετοχή και προσφορά στα τοπικά αθλητικά 
πράγματα. 

2. Ολα τα μέλη του Δ.Σ. είναι Έλληνες πολίτες και κά¬ 
τοικοι. 

3. Τα μέλη του Δ.Σ. στην πρώτη συνεδρίασή τους εκλέ¬ 
γουν τον Αντιπρόεδρο τον Γραμματέα και τον Έφορο, 

4. Η θητεία του Δ.Σ. είναι τετραετής και ακολουθεί τη 
Δημοτική περίοδο. Η θητέιάτου πρώτου Δ.Σ. λήγει μετην 
λήξη της παρούσας Δημοτικής περιόδου. 

5. ΕΚΠΡΟΣΩΠΗΣΗ ΤΟΥ Ν.Π. 

Το Νομικό πρόσωπο εκπροσωπείται στα δικαστήριά και 
σε κάθε αρχή από τον Πρόεδρο αυτού και όταν απουσιά¬ 
ζει ή κωλύεται από τον Αντιπρόεδρο. 

6. ΣΦΡΑΓΙΔΑ ΤΟΥ Ν.Π. 

Ο Αθλητικός Οργανισμός έχει δική του σφραγίδα Πόυ α- 
ποτελείται από τρείς επάλληλους και ομόκεντρους κύ¬ 
κλους και έχει στη μέση Τέσσερις διαδοχικούς κύκλους 
που τέμνονται ανά δύο και που στον πρώτο αναγράφεται 
το γράμμα Α στον δεύτερο το γράμμα Ο στον τρίτο το 

γράμμα Δ και στον τέταρτο το γράμμα Ν. 

Στον εξωτερικό κύκλο ΐης σφραγίδας υπάρχουν οι λέ¬ 


ξεις ΕΛΛΗΝΙΚΗ ΔΗΜΟΚΡΑΤΙΑ» και στον εσωτερικό οι λέ¬ 
ξεις «ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΒΙΣΑΛΤΙΑΣ». 

7. Από τις διατάξεις της απόφασης αυτής προκαλείται 
δαπάνη άε βάρος του προϋπολογισμού του Δήμου Βι¬ 
σαλτίας ύψους 2.000.000 δρχ. για το έτος 1999 και για κά¬ 
θε ένα από Τα επόμενα οικονομικά έτη. Για την αντιμετώ¬ 
πιση Της εν λόγω δαπάνης έχει εγγράφει ισόποση πίστω¬ 
ση στόν Κ.Α. 21 2.3δ του ισχύοντος προϋπολογισμού και 
με Την ένδειξη «Επιχορήγηση Αθλητικού Οργανισμού Βι- 
σαλτίάς». 

8. Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 26 Αυγούστου 1999 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

—*-«- 

Αριθ, 10060 (6) 

Σύσταση ιδίου Νομικού Προσώπου με την επωνυμία «Σχο¬ 
λική Επιτροπή Γυμνασίου Σιτοχωρίου» Δήμου Αχινού 
Ν. Σερρών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 
Έχοντας υπόψη: 

1. Τις διατάξεις του άρθρου 203 του Π. ΔΙτος 410/1995. 

2. Τις διατάξεις του άρθρου 5 του Ν, 1 894/1990. 

3. ΐήν αριθ. 52/1999 απόφαση του Δ.Σ. Αχινού περί συ- 
στάσεως στο Δημοτικό Διαμιρισμα Σιτοχωρίου ιδίου νομι¬ 
κού προσώπου με την επωνυμία «Σχολική Επιτροπή Γυ¬ 
μνασίου Σιτοχωρίου, αποφασίζουμε: 

1. Συστήνουμε στο Δημοτικό Διαμέρισμα Σιτοχωρίου 
του Δήμου Αχινού Νομού Σερρών ίδιο Νομικό Πρόσωπο 
Δημοσίου Δικαίου με Την επωνυμία «Σχολική Επιτροπή 
Γυμνάσιου Σιτοχωρίου. 

2. Σκοπός του Νομικού Προσώπου είναι: 

α ) Η διαχείρηση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίυων 
υλικΦνκ.λ.π. 

β) Η εκτέλεση μικρών έργων για επισκευή και συντήρη¬ 
ση των διδακτηρίων. 1 * 

γ) Η αποκατάσταση φθορών και ζημιών των επίπλων, ε¬ 
ξοπλισμού και γενικών διδακτηριακών εγκαταστάσεων. 

δ) Η φροντίδα για την εξεύρεση άλλων πόρων και ο ε- 
φόδιασμός των Σχολικών Μονάδων με έπιπλα κάι σκεύη, 
με βιβλία γιά Τη σχολική βιβλιοθήκη και γενικά με όλα τα 
μέσα Πόυ είναι απαραίτητα για Τήν λειτουργία τους και γε¬ 
νικότερα η λήψη όλων των μέτρων που κρίνονται ανα¬ 
γκαία για τη στήριξη Της διοικητικής λειτουργίας των σχο¬ 
λικών μονάδων. 

3. Το νομικό πρόσωπο διοικείται από διοικητικό συμ¬ 
βούλιο η σύνθεση Του οποίου θα καθορισθεΙ με απόφαση 
του Δημοτικού Συμβουλίου Αχινού κατά τις διατάξεις των 
άρθρων 203 του Π. Δ/Τος 410/1995 και 5 Ν. 1894/1990. 

Το Διοικητικό Συμβούλιο εκλέγει από τα μέλη του τον α¬ 
ντιπρόεδρό του. 

Η θητεία Των μιβλών του Διοικητικού Συμβουλίου ακο¬ 
λουθεί τή Δημοτική περίοδο. 

Η θητεία των μελών του πρώτου Δ.Σ. λήγει με την λήξη 
της παρούάης Δημοτικής περιόδου, την 31.12.2002. 



ΕΦΗΜΕΡΙΕ ΤΗΣ ΚΥΒ5ΡΝΗΣΕΟΣ (ΤΕΥΧΟΣ ΔΕΥΤΕΡΟ) 

4. Πόροι του νομικού προσώπου είναι: 

- Ετήσια επιχορήγηση του Δήμου 

- Ετήσια επιχορήγηση του Κράτους 

- Κάθε είδους εισφορές, δωρεές, κληρονομιές, κληρο¬ 
δοσίες 

- Εισπράξεις από το αντίτιμο των παρεχόμενων πραγ¬ 
μάτων ή υπηρεσιών 

- Πρόσοδοι από την περιουσία του 

5. Το νομικό πρόσωπο εκπροσωπείται στα δικαστήρια 
και σε κάθε άλλη αρχή από τον πρόεδρο του Δ.Σ. και όταν 
απουσιάζει ή κωλύεται από τον αντιπρόεδρο. 

6. Από τις διατάξεις της απόφασης αυτής προκαλείται 
δαπανη σε βάρος του προϋπολογισμού του Δήμου Αχι¬ 
νού για το έτος 1999 και για κάθε ένα από τα επόμενα οι¬ 
κονομικά έτη το ύψος της οποίας δεν μπορεί να προσδιο- 
ρισθει. Για την αντιμετώπιση της εν λόγω δαπάνης θα εγ- 
γράφεται στον προϋπολογισμό του Δήμου ισόποση 
πίστωση με την ετήσια επιχορήγηση του Κράτους για την 
κάλυψη των λειτουργικών αναγκών των σχολείων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 26 Αυγούστου 1999 
Ο Γενικός Γραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

- 4 -- 

Αριθ. 11678 (7) 

Σύσταση ιδίου Νομικού Προσώπου στην Κοινότητα Αχλα¬ 
δοχωρίου Ν. Σερρών με την επωνυμία «Παιδικός Σταθ¬ 
μός Κοινότητας Αχλαδοχωρίου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 
Έχοντας υπόψη: 

1. Τις διατάξεις των άρθρων 26 (όπως αντικαταστάθη- 
κε στις παραγράφους 1,5 και 7 με τις όμοιες 6,7 και8 του 
άρθρου 9 του Ν. 2503/1997 ) και 203 του Π,Δ. 410/1995 
(ΔΚΚ). 

2. Τις διατάξεις της παραγράφου 16 του άρθρου 9 του 
Ν. 2623/98 (ΦΕΚ 139/Α/98) «Ανασύνταξη των εκλογικών 
καταλόγων, οργάνωση και άσκηση του εκλογικού δικαιώ¬ 
ματος των ετεροδημοτών, εκσυγχρονισμός της εκλογι¬ 
κής διαδικασίας και άλλες διατάξεις». 

3. Τις διατάξεις του άρθρου 27 του Ν. 2081/92 (ΦΕΚ 154 
τ. Α') όπου προστέθηκε το άρθρο 29 Α του Ν 1558/85 
(ΦΕΚ 137 τ. Α') 

4. Τις διατάξεις των άρθρων 1 και 7 του Ν. 2503/1997 
(ΦΕΚ 107 τ. Α'). 

5. Την αριθ. Π2β /2827/17.7.1997 ( ΦΕΚ 637 τ Β) από¬ 
φαση των Υπουργών Εσωτερικών, Δημόσιας Διοίκησης 
και Αποκέντρωσης και Υγείας - Πρόνοιας. 

6. Την αριθ. Γ2β /838/29.6.1999 (ΦΕΚ 1474/Β/20.7.99) 
κοινή απόφαση Υπουργών Εσωτερικών, Δημόσιας Διοί¬ 
κησης και Αποκέντρωσης και Υγείας - Πρόνοιας, με την ο¬ 
ποία μεταβιβάστηκε στην Κοινότητα Αχλαδοχωρίου ο 
Κρατικός Παιδικός Σταθμός Αχλαδοχωρίου. 

7. Την αριθ. 1308/13.1.1998 απόφαση του Γενικού 
Γραμματέα Περιφέρειας Κεντρικής Μακεδονίας «Μεταβί¬ 
βαση του δικαιώματος υπογραφής με εντολή Γενικού 
Γ ραμματέα Περιφέρειας». 


8. Την αριθμ. 62/1999 απόφαση του Κοινοτικού Συμ¬ 
βουλίου Αχλαδοχωρίου που αφορά τη σύσταση νομικού 
προσώπου, αποφασίζουμε: 

Προσαρμόζουμε τη συστατική πράξη του Κρατικού 
Παιδικού Σταθμού Αχλαδοχωρίου στις διατάξεις του Π.Δ 
410/1995 (Δημοτικός και Κοινοτικός Κώδικας) ως εξής ■' 

1. Συστήνουμε στην Κοινότητα Αχλαδοχωρίου Ν. Σερ¬ 
ρών ίδιο νομικό πρόσωπο με την επωνυμία «Παιδικός 
Σταθμός Κοινότητας Αχλαδοχωρίου». 

2. Σκοπός του νομικού προσώπου είναι η φύλαξη, φρο¬ 
ντίδα, ημερήσια διατροφή, διαπαιδαγώγηση και ψυχαγω¬ 
γία νηπίων εργαζομένων γονέων, η πολύπλευρη νοητική, 
συναι^ηματική, κοινωνική και ψυχοσωματική ανάπτυξη 

3. Πόροι του νομικού προσώπου είναι: 

α) Ετήσια επιχορήγηση της Περιφέρειας μέσω της Νο¬ 
μαρχιακής Αυτοδιοίκησης, ποσού που να καλύπτει τα λει¬ 
τουργικά του έξοδα, δηλαδή την αντιμετώπιση των ανα¬ 
γκών λειτουργίας, συντήρησης των εγκαταστάσεων και 
για γιν μισθοδοσία του προσωπικού που μετατάσσεται σ’ 
αυτόν. 

β) Εισφορές, δωρεές, κληρονομιές και κληροδοσίες, 
γ) Εσοδα από το αντίτιμο των πραγμάτων ή υπηρεσιών 
που παρέχονται από το νομικό πρόσωπο. Το Διοικητικό 
Συμβούλιο του νομικού προσώπου μετά από πλήρως τεκ¬ 
μηριωμένη σύμφωνη γνώμη της Κοινότητας που θα είναι 
σύμφωνη με τον Κοινωνικό χαρακτήρα των παρεχομένων 
υπηρεσιών, μπορεί να επιβάλλει μηνιαία οικονομική ει¬ 
σφορά (τροφεία) στις οικογένειες των φιλόξενο υμένων 
νήπιων. 

δ) Πρόσοδοι από τη δική του περιουσία. 
σοδος θ£ ™ Χ0ν ΠαΡ0Χ ^ του Κράτου ό Ί άλλη νόμιμη πρό- 

4. Το νομικό πρόσωπο διοικείται από Διοικητικό Συμ¬ 
βούλιο σύμφωνα με την παρ. 3 του άρθρου 203 του Π.Δ. 
410/1995 και τα άρθρα 3 και 4 της αριθ. Π2β /2827/17.7.97 
(ΦΕΚ 637 τ. Β') κοινής απόφασης Υπουργών Υγείας Πρό¬ 
νοιας και Εσωτερικών, Δημόσιας Διοίκησης και Αποκέ¬ 
ντρωσης. 

Το Διοικητικό Συμβούλιο εκλέγει αντιπρόεδρο από τα 
μέλη του. Η θητεία των μελών του Διοικητικού Συμβουλί¬ 
ου του Νομικού Προσώπου ακολουθεί τη δημοτική και 
κοινοτική περίοδο, λήγει δε πάντοτε με την εγκατάσταση 
του νέου Διοικητικού Συμβουλίου, 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται α¬ 
πό τον αντιπρόεδρο. 

6. Κάλυψη δαπάνης: 

Η δαπάνη θα καλύπτεται από επιχορήγηση της Περιφέ¬ 
ρειας μέσω της Νομαρχιακής Αυτοδιοίκησης, όπως προ- 
βλεπεται από την παρ. 8 του άρθρου 9 του Ν. 2503/1997 
και από πόρους της Κοινότητας Αχλαδοχωρίου, το ύψος 
των οποίων δεν μπορεί να προσδιοριστεί επί του παρό¬ 
ντος 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 30 Αυγούστου 1999 

Με εντολή Γεν. Γ ραμματέα Περιφέρειας 
Η Διευθύντρια 
ΝΙΚΗ ΑΝΤΟΝΙΑΔΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 11949 (8) 

Σύσταση ιδίου Νομικού Προσώπου στο Δήμο Κ. Μητρου- 
σίου Ν. Σερρών με την επωνυμία «Παιδικός Σταθμός 
Δημοτικού Διαμερίσματος Αναγεννήσεως». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 26 (όπως αντικαταστάθηκε 
στις παραγράφους 1,5 και 7 με τις όμοιες 6,7 και 8 του άρ¬ 
θρου 9 του Ν. 2503/1997) και203του Π.Δ. 410/1995 (ΔΚΚ). 

2. Τις διατάξεις της παραγράφου 16 του άρθρου 9 του 
Ν. 2623/98 (ΦΕΚ 139/Α/98) «Ανασύνταξη των εκλογικών 
καταλόγων, οργάνωση και άσκηση του εκλογικού δικαιώ¬ 
ματος των ετεροδημοτών, εκσυγχρονισμός της εκλογι¬ 
κής διαδικασίας και άλλες διατάξεις». 

3. Τις διατάξεις του άρθρου 27 του Ν. 2081 /92 (ΦΕΚ 154 
τ. Α') όπου προστέθηκε το άρθρο 29 Α του Ν. 1558/85 
(ΦΕΚ 137 τ. Α') 

4. Τις διατάξεις των άρθρων 1 και 7 του Ν. 2503/1997 
(ΦΕΚ 107 τ. Α'). 

5. Την αριθ. Π2β /2827/17.7.1997 ( ΦΕΚ 637 τ Β') από¬ 
φαση των Υπουργών Εσωτερικών, Δημόσιας Διοίκησης 
και Αποκέντρωσης και Υγείας - Πρόνοιας. 

6. Την αριθ. Γ2β /467/18.3.1998 ( ΦΕΚ 374/Β/27.4.98) 
κοινή απόφαση Υπουργών Εσωτερικών, Δημόσιας Διοί¬ 
κησης και Αποκέντρωσης και Υγείας - Πρόνοιας, με την ο¬ 
ποία μεταβιβάστηκε στην Κοινότητα Αναγεννήσεως ο 
Κρατικός Παιδικός Σταθμός Αναγεννήσεως. 

7. Την αριθ. 1308/13.1.1998 απόφαση του Γενικού 
Γραμματέα Περιφέρειας Κεντρικής Μακεδονίας «Μεταβί¬ 
βαση του δικαιώματος υπογραφής με εντολή Γενικού 
Γραμματέα Περιφέρειας». 

8. Την αριθμ. 133/1999 απόφαση του Δημοτικού Συμ¬ 
βουλίου Κ. Μητρουσίου που αφορά τη σύσταση νομικού 
προσώπου, αποφασίζουμε: 

Προσαρμόζουμε τη συστατική πράξη του Κρατικού 
Παιδικού Σταθμού Αναγεννήσεως στις διατάξεις του Π.Δ. 
410/1995 (Δημοτικός και Κοινοτικός Κώδικας) ως εξής : 

1. Συστήνουμε στο Δήμο Κ. Μητρουσίου Ν. Σερρών ίδιο 
νομικό πρόσωπο με την επωνυμία «Παιδικός Σταθμός Δη¬ 
μοτικού Διαμερίσματος Αναγεννήσεως». 

2. Σκοπός του νομικού προσώπου είναι η φύλαξη, φροντί¬ 
δα, ημερήσια διατροφή, διαπαιδαγώγηση και ψυχαγωγία 
νηπίων εργαζομένων γονέων, η πολύπλευρη νοητική, συ¬ 
ναισθηματική, κοινωνική και ψυχοσωματική ανάπτυξη των 
παιδιών, η προπαρασκευή τους για τη φυσική μεταβίβασή 
τους από την οικογενειακή ζωή στο σχολικό περιβάλλον. 


3. Πόροι του νομικού προσώπου είναι: 

α) Ετήσια επιχορήγηση της Περιφέρειας μέσω της Νο¬ 
μαρχιακής Αυτοδιοίκησης, ποσού που να καλύπτει τα λει¬ 
τουργικά του έξοδα, δηλαδή την αντιμετώπιση των ανα¬ 
γκών λειτουργίας, συντήρησης των εγκαταστάσεων και 
για την μισθοδοσία του προσωπικού που μετατάσσεται σ’ 
αυτόν. 

β) Εισφορές, δωρεές, κληρονομιές και κληροδοσίες. 

γ) Έσοδα από το αντίτιμο των πραγμάτων ή υπηρεσιών 
που παρέχονται από το νομικό πρόσωπο. Το Διοικητικό 
Συμβούλιο του νομικού προσώπου μετά από πλήρως τεκ¬ 
μηριωμένη σύμφωνη γνώμη του Δήμου που θα είναι σύμ¬ 
φωνη με τον Κοινωνικό χαρακτήρα των παρεχομένων υ¬ 
πηρεσιών, μπορεί να επιβάλλει μηνιαία οικονομική εισφο¬ 
ρά (τροφεία) στις οικογένειες των φιλόξενουμένων 
νηπίων. 

δ) Πρόσοδοι από τη δική του περιουσία. 

ε) Κάθε τυχόν παροχή του Κράτους ή άλλη νόμιμη πρό¬ 
σοδος. 

4. Το νομικό πρόσωπο διοικείται από Διοικητικό Συμ¬ 
βούλιο σύμφωνα με την παρ. 3 του άρθρου 203 του Π.Δ. 
410/1995 και τα άρθρα 3 και 4 της αριθ. Π2β 12827 / 17-7- 
97 ( ΦΕΚ 637 τ. Β') κοινής απόφασης Υπουργών Υγείας 
Πρόνοιας και Εσωτερικών, Δημόσιας Διοίκησης και Απο¬ 
κέντρωσης. 

Το Διοικητικό Συμβούλιο εκλέγει αντιπρόεδρο από τα 
μέλη του. Η θητεία των μελών του Διοικητικού Συμβουλί¬ 
ου του Νομικού Προσώπου ακολουθεί τη δημοτική και 
κοινοτική περίοδο, λήγει δε πάντοτε με την εγκατάσταση 
του νέου Διοικητικού Συμβουλίου. 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται α¬ 
πό τον αντιπρόεδρο. 

6. Κάλυψη δαπάνης: 

Η δαπάνη θα καλύπτεται από επιχορήγηση της Περιφέ¬ 
ρειας μέσω της Νομαρχιακής Αυτοδιοίκησης, όπως προ- 
βλέπεται από την παρ. 8 του άρθρου 9 του Ν. 2503/1997 
και από πόρους του Δήμου Κ. Μητρουσίου, το ύψος των 
οποίων δεν μπορεί να προσδιοριστεί επί του παρόντος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 30 Αυγούστου 1999 

Με εντολή Γ εν. Γ ραμματέα Περιφέρειας 
Η Διευθύντρια 
ΝΙΚΗ ΑΝΤΩΝΙΑΔΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


